Rikunarita-ORG/Wikinium huggingface dataset:
# Héwan kerat-kerit

**Héwan kerat-kerit** (hurup Arab Gundul: بناتڠ کرة٢‎) atawa **héwan krikitan** (hurup Arab Gundul: بناتڠ کريکيتن‎) ya'entu atu héwan deri jenis binatang nété' nyang punya nama Latèn *Rodentia*.

## Ruju'an
# Kerajaan (èlmu hayat)

Gambar bèbèr pengrèrodan
Dalem èlmu hayat, **kerajaan** (Inggris: *kingdom*; Latèn: *regnum*; hurup Arab Gundul: کراجأن) entu trap pengrèrodan paling atas nomor dua nyang disela ama rungkun. Kerajaan dipasi jadi rombongan nyang kecitan nama "barung" (*filum*). Nginclo' ama nyang terdisionilnya, berapa buku di Amrik Serèkat ama Kenada maké sistim enem kerajaan (*Animalia*, *Plantae*, *Fungi*, *Protista*, *Archaea*, èn *Bacteria*), melèngken buku di laèn-laèn negeri kaya' Inggris, Hindi, Berasil, èns. keitung Indonésia paké sistim lima kerajaan (*Animalia*, *Plantae*, *Fungi*, *Protista*, èn *Monera*). Berapa pengomplokkan baru nyang dijuntrungin ama penyawangan (*kladistika*) mutahir secara terang-terangan udah ninggalin setilah "kerajaan" lantaran kerajaan terdisionil sipatnya ora sekeruhunan (*monofili*), nya'entu ora kebentuk deri kabèhan turunan deri atu keruhun nyang sama.

## Ruju'an
# Héwan

Keroncètan héwan
**Héwan** (hurup Arab Gundul: حيوان) atawa **binatang** (hurup Arab Gundul: بيناتڠ) atawa **sato** (hurup Arab Gundul: ساتو) atawa **satoan** (hurup Arab Gundul: ساتوان) entu mahluk hidup nyang sèlnya ngebadeg. Héwan dapet ungkulan deri laèn mahluk idup. Biasanya, héwan makan tu mahluk idup laènnya atawa gelèndotan ngombé deri tu mahluk idup. Héwan, tumbuan, jejamuran, èn berapa mahluk idup laènnya gableg sèl ribet, mangkanya diomplokin jadi èukariote.

Èlmu nyang ngebelajarin pasal héwan namanya èlmu héwan, kalu pasal keidupan jaman jebot – èlmu jaman jebot.

Banyakan héwan pada ayeng-ayengan, artinya bisa gerak ke sono ke mari. Héwan pada nyomot oksigèn, èn ngembusin karbon diokside. Ni ambekan sèl – bagèan deri dia punya tuker jat (*metabolisme*). Laèn dah, mangkanya, ama tumbuan. Sebagé lagi, héwan punya sèl laèn ama mèmbran sèl nyang ada di laèn-laèn mahluk èukariote kaya' tumbuan èn jejamuran.

## Ruju'an
# Barung (èlmu hayat)

Gambar bèbèr pengrèrodan
**Barung** (Yunani: φῦλον *phylon*; hurup Arab Gundul: باروڠ), ada juntrungannya ama φυλή (*phyle*), entu trap penglompokan atawa trap pengrèrodan nyang di bawahnya kerajaan ama di atasnya kelas. Dalem èlmu hayat, penglompokan barung gableg dipasi bakal berapa kelompok, nya'entu: anakbarung, kelas, wangsa, beraya, jenis, èn macem.

## Ruju'an
# Kelas (èlmu hayat)

Gambar bèbèr pengrèrodan
**Kelas** (hurup Arab Gundul: کلاس) entu atu trap dalem penglompokan ilmiah satwa èn tumbuan dalem èlmu hayat. Enni trap ada di bawahnya barung èn di atasnya wangsa. Tulad, héwan nété' entu kelas bakal anjing, nyang barungnya *chordata* (satwa nyang ada punya tulang geger), wangsanya entu *carnivora* (satwa makan daging), èn permilinya entu *Canidae*.

## Ruju'an
# Wangsa (èlmu hayat)

Gambar bèbèr pengrèrodan
**Wangsa** (Latèn: *ordo;* basa Inggris: *order*; hurup Arab Gundul: وڠسا) entu atu trap nyang kedengkèk ama kelas èn beraya. Enni setilah diajarin ama ahli tumbuan Dètselan nama Augustus Quirinus Rivinus dalem penglompokannya atas tumbuan. Karèl Liné entu orang pertama nyang nerepin dalem penglompokan tiga kerajaan gedé: lumbèn (*mineral*), satwa, èn tumbuan dalem dia punya kitab nyang namanya *Systema Naturae*.

## Ruju'an
# Tikus

Tikus utan di Nèderlan
**Tikus** (hurup Arab Gundul: تيکوس) ièlah atu beraya dalem wangsa *Rodentia* (héwan krikitan) nyang gableg ada 1.000 macem lebih. Macem tikus nyang paling bekèn ièlah mencit (*Mus spp.*) ama tikus got (*Rattus norvegicus*) nyang kena dipapagin ampir di mana-mana negara èn atu orhanisme tulad nyang penting dalem èlmu hayat ama jadi héwan piaraan paling mashur.

## Ruju'an
# Somali

**Somali** (hurup Arab Gundul: صومالى; Somali: *Soomaaliya*; Arab: الصومال *al-Ṣūmāl*; Inggris: *Somalia*) atawa resminya **Kiblik Pèderal Somali** (hurup Arab Gundul: کبليک فيدرال صومالى; Somali: *Jamhuuriyadda Federaalka Soomaaliya*; Arab: جمهورية الصومال الفيدرالية *Jumhūriyyat al-Ṣūmāl al-Fīdirāliyyah*; Inggris: *Federal Republic of Somalia*) entu negara nyang letaknya di Aprika Wètan, pasnya di Badug Aprika. Ni negara watesan langsung ama Laontan Hindi, Jibuti di belah lor-kulon, Yaman di blèlir, èn Habsi di bekulon. Ni negara punya hopstad Mogadisu. Ni negara jenggarnya 637.657 km2 (246.201 mi2). Di sono, ada barang 17.065.581 orang nyang tinggal di mari. Adapun dia punya basa resmi entu antara laèn basa Somali, basa Arab, èn basa Inggris.

## Ruju'an
# Habsi

**Habsi** (hurup Arab Gundul: جبشى; Amhar: ኢትዮጵያ *ʾĪtyōṗṗyā*; Apar: *Itiyoophiyaa*; Gé'ès: ኢትዮጵያ; Oromo: *Itiyophiyaa*; Somali: *Itoobiya*; Tigrinya: ኢትዮጵያ *Ítiyop'iya*) atawa **Negeri Habsi** (hurup Arab Gundul: نݢرى جبشى) atawa **Ètiopi** (hurup Arab Gundul: ايتيوفى) atawa resminya **Kiblik Kera'yatan Pèderal Habsi** (hurup Arab Gundul: کبليک کرعيتن فيدرال جبشى; Amhar: የኢትዮጵያ ፌዴራላዊ ዴሞክራሲያዊ ሪፐብሊክ *Ye-Ītyōṗṗyā Fēdēralawī Dēmokirasīyawī Rīpebilīk*; Apar: *Itiyoppiya Federaalak Demokraatik Rippeblikih*; Oromo: *Rippabliikii Federaalawaa Dimokraatawaa Itiyoophiyaa*; Somali: *Jamhuuriyadda Dimuqraadiga Federaalka Itoobiya*; basa Tigrinya: ፌዴራላዊ ዴሞክራሲያዊ ሪፐብሊክ ኢትዮጵያ *Fēdēralawī Dēmokirasīyawī Rīpebilīki Ítiyop'iya*) entu atu negara di Badug Aprika. Ni negara atu deri negara nyang gableg sejarah panjang èn bekèn di Aprika serènta di dunia. Habsi juga' atu deri negara Aprika nyang bisa lolos deri Rebut-rebutan Aprika. Ni negara bisa ngelès biar kaga' dijajah entuk tahon 1935, pas Itali di bawah Bénito Musolini nyedèk ni negara bentaran. Dulu, Habsi bekèn digero Kekaèsaran Habsi. Kata "Ètiopi" asalnya deri basa Yunani Αἰθιοπία (HPA: /ˌaitʰioˈpia/) nyang artinya 'roman geseng lantaran panas'. Ni negara cempètan daratan nyang paling padet di dunia. Ni negara keilangan bandar ke Laot Mèra pas Èritréa ènggal di tahon 1993. Adapun ni negara punya hopstad nama Adis Ababa.

## Ruju'an
# Jibuti

**Jibuti** (hurup Arab Gundul: جيبوتى; Arab: جيبوتي *Jībūtī*; Prasman: *Djibouti*; Somali: *Jabuuti*; Apar: *Yibuuti*) atawa resminya **Kiblik Jibuti** (hurup Arab Gundul: کبليک جيبوتى; Arab: جمهورية جيبوتي *Jumhūriyyah Jībūtī*; Prasman: *République de Djibouti*; Somali: *Jamhuuriyadda Jabuuti*; Apar: *Gabuutih Ummuuno*) entu atu negara di lingir panté Aprika. Dia punya hopstad namanya juga' Jibuti.

Jibuti dapet dia punya kemerdékaan deri Prasman ari bulan 27 Juni 1977. Ni negara dikeja deri Somalilan Prasman (nyang entinya digero Wilayah Prasman Apar èn Isa, nyang dikeja tahon 1800-an lantaran Prasman punya penjajahan di Aprika).

Tahon 2020, ada 920.000-an orang nyang tinggal di mari. Ni negara – atu deri negara nyang paling jarang ditempatin di Aprika. Orang Somali ama orang Apar entu dua ètnis nyang paling banyak ngejogrog di mari.

Jibuti nimbrung ama Peserèkatan Bangsa-Bangsa per 20 Sèptèmber 1977. Ni negara juga' anggota Liga Arab, serènta juga' Uni Aprika èn Kewenangan Anterguwernemèn dalem hal Perkembangan (IGAD).

## Ruju'an
# Èritréa

**Èritréa** (hurup Arab Gundul: اريتريا; basa Tigrinya: ኤርትራ *Ertra*; basa Arab: إريتريا *Iritriyā*) atawa resminya **Daulat Èritréa** entu atu (hurup Arab Gundul: دولة اريتريا; basa Tigrinya: ሃገረ ኤርትራ *Hagere Ertra*; basa Arab: دولة إريتريا *Daulat Iritriyā*) atawa negara di lingir panté wètan Aprika.

Èritréa letaknya di lingi panté Laot Mèra. Ni negara juga' ada di belah lornya Babul Mandib èn Badug Aprika. Èritréa watesan ama Sudan, Habsi, èn Jibuti. Ni negara embarnya 101.000 km2 èn mengrupaken atu negara paling kecit di Aprika. Ni negara punya hopstad nama Asmara.

## Ruju'an